নিজের ব্যবহূত তোয়ালে, রুমাল আলাদা রাখুন। বাড়ির টয়লেট পরিষ্কার ও শুকনো রাখুন। রান্নাঘর পরিষ্কার রাখুন, থালা-বাসন ধোয়ার স্থান নিয়মিত পরিষ্কার রাখুন। থালা-বাসন মাজার ব্যবহূত স্পঞ্জ বা ন্যাকড়া গরম পানিতে ধুয়ে নেবেন। কোনো খাবার গ্রহণের আগে তা টাটকা কি না নিশ্চিত হোন। পানি ফুটিয়ে পান করুন। খাবার টাটকা হলেও অনেক সময় থালা বাসনের কারণে আপনি জীবাণু আক্রান্ত হতে পারেন। শিশুদের ব্যাপারে সতর্ক থাকুন। শিশুকে দীর্ঘ সময়ের জন্য বাইরে নিয়ে গেলে সঙ্গে তার কাপড়, খেলনা, অতিরিক্ত খাবার ও পানীয় সঙ্গে নিন। অ্যাকুয়ারিয়াম বা মাছের জারের পানিতে কখনো খালি হাত ডুবাবেন না।